Evropsko prvenstvo u nogometu 1980 - grupa 1
Evropsko prvenstvo u nogometu 1980 - grupa 1 je bila jedna od dvije grupe grupne faze takmičenja na Evropskom prvenstvu koje se odigralo u Italiji. Takmičenje u grupi 1 se odigralo od 11. do 17. juna 1980. godine. U grupi 1 nalazile su se četiri reprezentacije: Zapadna Njemačka, Čehoslovačka, Holandija i Grčka. Zapadna Njemačka kao pobjednik grupe obezbjedila je učešće u finalu prvenstva, dok je drugoplasirana Čehoslovačka igrala utakmicu za treće mjesto.